Diari Oficial de la Generalitat Valenciana


Sumari del DOGV 4294, del 17-07-2002 (2002/7322)

ORDE de 21 de juny de 2002, de la Conselleria de Cultura i Educació, per la qual es modifica l'autorització del centre docent britànic a Espanya anomenat British School of Valencia Children's Garden, de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4294

Data del DOGV
:   17-07-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7322


Data del document
:   21-06-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ensenyament privat

ORDE de 21 de juny de 2002, de la Conselleria de Cultura i Educació, per la qual es modifica l'autorització del centre docent britànic a Espanya anomenat British School of Valencia Children's Garden, de València. [2002/7322]
  
L'expedient s'ha iniciat pel representant de la mercantil British School Children's Garden, SL., en sol·licitud de modificació de l'autorització del centre britànic per a alumnat espanyol i estranger denominat British School of Valencia Children's Garden, de València.
  
L'Orde de 5 d'octubre de 2000 (DOGV de 07.11.00), de la Conselleria Cultura i Educació, va modificar l'autorització del centre docent britànic a Espanya British School of Valencia Children's Garden, i la va deixar de manera definitiva des de Nursery (3 anys) fins a Year 6 (11 anys) i una capacitat total de 250 llocs escolars, i de manera temporal fins al 31 de desembre de 2000, per a impartir els cursos Year 7 (11 anys) a Year 9 (14 anys), i una capacitat per als mencionats cursos de 75 llocs escolars.
  
En l'expedient consten les certificacions del British Council sobre el resultat de la inspecció britànica, on es constata el compliment dels requisits per a l'autorització plena per a impartir del curs Nursery (3 anys) al curs Year 9 (14 anys), amb una capacitat per a 300 alumnes, i per a l'autorització temporal fins al 31 de desembre de 2002, per a un màxim de 50 llocs escolars del curs Year 10 (14 anys) a Year 11 (16 anys).
  
De l'informe favorable de la Inspecció Educativa es desprén el compliment del que establixen els articles 10 i 12 del Reial Decret 806/1993, en relació als ensenyaments i professorat de llengua i cultura espanyoles i de la llengua pròpia de la Comunitat Valenciana.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.93), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització al centre docent britànic denominat British School of Valencia Children's Garden, de València, en els termes i condicions que s'indiquen:
  
Centre: BRITISH SCHOOL OF VALENCIA CHILDREN'S GARDEN
  
Codi: 71387459
  
Domicili: Av. Peris i Valero, 55-57-59
  
Localitat: València
  
Província: València
  
Titular: British School Children's Garden, SL
  
Ensenyaments autoritzats: Currículum nacional d'Anglaterra i País de Gal·les
  
Té caràcter definitiu des del curs Nursery (3 anys) fins a Year 9 (14 anys), amb un total de 300 llocs escolars.
  
Amb caràcter temporal fins al 31 de desembre del 2002, des de Year 10 (14 anys) fins a Year 11 (16 anys), amb un màxim de 50 llocs escolars. A partir d'esta data, el manteniment de l'autorització dependrà dels resultat de la inspecció britànica posterior.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que es disposa en la normativa reguladora d'homologació i convalidació de títols i estudis estrangers d'educació no universitària segons establix l'article huité del Reial Decret 806/1993.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 21 de juny de 2002
  
El conseller de Cultura i Educació
  
P.S.R. (art. 4.1 Decret 111/2000,
  
DOGV núm. 3798, de 21 de juliol)
  
La subsecretària